Erik Olsen Haugseth

Erik Olsen Haugseth (født 8. august 1848 i Øvre Rendal, død 26. april 1923 i Øvre Rendal) var en gårdbruker som var den første ordføreren i Øvre Rendal 1880–1881. Øvre Rendal kommune ble opprettet 1880 ved at Rendalen kommune ble delt i Øvre og Ytre Rendal.

Han overtok gården Ustu Haugset (eller Ustu-Haukset) etter faren Ole i 1869, og solgte den i 1900 til Øvre Rendal kommune til bruk som pleiehjem. I 1900 kjøpte han samtidig gården Kanelkmoen (Elvåls-Moen) på Elvål, og drev denne til sønnen Ole tok over i 1908.

Han var medlem av det første styret i Nordre Østerdalen landbruksforening fra 1880, og medlem av det første styret for Øvre Rendalens Sparebank, som startet sin virksomhet i 1897. Han var i det hele tatt «en meget benyttet mann i det offentlige liv i Rendalen», med flere tillitverv og oppdrag som utskiftings- og takseringsmann.

Referanser 

Ordførere i Rendalen